P A T V I R T I N T A

Vilkaviškio vyskupijos Jaunimo centro vadovo

2019–02–19 Įsakymu Nr. S-054

**JAUNIMO PROTMŪŠIO „NULIPK NUO SOFOS“ NUOSTATAI**

**I.** **BENDROSIOS NUOSTATOS**

1. Protmūšis „Nulipk nuo sofos“ organizuojamas jaunimui nuo 14 metų.

2. Šie nuostatai reglamentuoja protmūšio tikslą, uždavinius, organizavimo ir vertinimo tvarką.

3. Protmūšį organizuoja Vilkaviškio vyskupijos Jaunimo centras.

4. Renginio partneris – Vilkaviškio vyskupijos katechetikos centro dekanatų metodiniai centrai.

5. Nuostatai skelbiami Vilkaviškio vyskupijos Jaunimo centro tinklalapyje [www.vvjc.lt](http://www.vvjc.lt).

**II. TIKSLAS IR UŽDAVINIAI**

6. **Tikslas** – gilinti jauno žmogaus supratimą apie Visuotinės Bažnyčios pašaukimą, istoriją, kviesti jaunuolius savo kasdienybėje liudyti tikėjimą.

7. **Uždaviniai:**

7.1. Susipažinti su Bažnyčios istorijos įvykiais ir renginiais;

7.2. Atpažinti tikėjimo liudytojus savo aplinkoje ir Bažnyčios istorijoje;

7.3. Padėti įsisąmoninti liturgijos svarbą ir prasmę;

7.4. Lavinti kūrybinius, analitinius bei bendradarbiavimo gebėjimus.

**III. PROTMŪŠIO ORGANIZAVIMAS**

8. Protmūšio įgyvendinimo laikotarpis: nuo 2019–02–15 iki 2019–05–31.

9. Mokinių komandas (4 mokiniai) tikybos mokytojai ar vadovai iki 2019–03–15 užregistruoja VVJC užpildant registracijos formą VVJC interneto svetainėje [www.vvjc.lt](http://www.vvjc.lt), el. paštu [jaunimo.vvjc@gmail.com](mailto:jaunimo.vvjc@gmail.com) arba tel. nr.: 8 343 92891, 8 671 88763.

10. Mokytojai formuodami viktorinos dalyvių komandą savo švietimo įstaigose gali vykdyti mokinių atranką.

11. Atvykdami į protmūšį visi moksleiviai turi atsivežti užpildytus tėvų / globėjų sutikimus (1 priedas). Tėvų / globėjų pasirašytus sutikimus mokytojai palieka atsakingam už protmūšio vykdymą asmeniui.

12. Mokinių komanda atvykdama į protmūšį paruošia:

12.1. Pavadinimą;

12.2. Šūkį;

12.3. Trumpą komandos prisistatymą (iki 2 min. trukmės).

13. Protmūšis bus vykdomas organizatorių nurodytose vietose (dekanatų centruose) 2019 m. kovo 22 – gegužės 31 dienomis. Organizatoriai atskiru laišku informuos apie protmūšio datą, vietą ir laiką. Komandos mobiliųjų telefonų ir internetinio ryšio pagalba platformoje [www.kahoot.it](http://www.kahoot.it) atliks užduotis, parengtas pagal šias temas:

13.1. Popiežiai, liturgija, palaimintieji ir šventieji;

13.2. Vyskupijos ir vietinio dekanato istorija, asmenybės bei aktualijos;

13.3. Pasaulio jaunimo dienos, Lietuvos jaunimo dienos;

13.4. Šventojo Rašto įvykiai ir asmenybės.

14. Dalyvių komandos, kurios vyks į baigiamąjį protmūšio renginį bus atrinktos pagal aukščiausią balų skaičių, kuris bus surinktas žaidimo metu [www.kahoot.it](http://www.kahoot.it) platformoje.

15. Baigiamasis renginys ir prizinių komandų apdovanojimas vyks 2019 m. gegužės 31 d., Marijampolėje. Vieta ir laikas bus patikslinti.

**IV. LAIMĖTOJŲ APDOVANOJIMAI**

16. Protmūšio dalyviai apdovanojami padėkos raštais, laimėtojai – organizatorių prizais.

**V. BAIGIAMOJI DALIS**

17. Protmūšio rezultatai skelbiami interneto tinklapyje: [www.vvjc.lt](http://www.vvjc.lt); *Facebook‘o* paskyroje: VVJC1998

18. Organizatoriai pasilieka teisę publikuoti renginių metų darytas nuotraukas ir video.